કોન્સ્ટેબલ અશોકભાઇ સામે પણ કસ્ટોડિયલ ડેથનો ગુનો દાખલ થયેલો છે. 2013માં સરદારનગરમાં રહેતા રાજુ ઉર્ફે ચોર ઠક્કરની સારંગપુર બ્રિજ નીચે આવેલા ગનીના જુગારના અડ્ડા પરથી તે વખતે સેકટર-2 માં ફરજ બજાવતા અશોકભાઇ અને સરદારનગર પોલીસ સ્ટેશનના પીએસઆઇ બી.આર.પટેલ સહિતના સ્ટાફે ધરપકડ કરી હતી. અશોકભાઇએ અશોક મિલ પોલીસ ચોકીમાં રાજુને ઢોર માર મારતાં તેનું મોત નીપજ્યાંની ફરિયાદ થઇ છે. રાજુની લાશ ઇન્દિરાબ્રિજ પાસે નદીના તટમાંથી મળી આવી હતી. ઘટનાને દિવસે પોલીસ સ્ટેશનમાં રિપોર્ટ કરતાં કસ્ટોડિયલ ડેથનો ભાંડો ફૂટ્યો હતો. આ મામલામાં પીએસઆઇ પટેલ, કોન્સ્ટેબલ અશોકભાઇ સહિત પોલીસ કર્મચારીઓની ધરપકડ થઇ હતી. જોકે તમામ જામીન પર છૂટતાં તેમને ફરજ પર હાજર કરી દેવાયા હતા.